ROMÂNIA								       Anexa nr. 3 la 
COMUNA VĂRBILĂU                                                                       H.C.L. nr....../16.04.2026
JUDEȚUL PRAHOVA				         
CONSILIUL LOCAL


CAIET DE SARCINI
privind aprobarea închirierii prin atribuire directă şi/sau cu strigare a unor suprafeţe de pajişti aflate în proprietatea privată a comunei Vărbilău



1. DENUMIREA ŞI SEDIUL AUTORITĂȚII ADMINISTRAȚIEI PUBLICE:
	1.1. Denumire: U.A.T. Comuna Vărbilău
	1.2. Sediu: comuna Vărbilău, sat Vărbilău, F.N., Centrul Civic, județul Prahova, telefon: 0244/244091, e-mail: primar@primaria-varbilau.ro .

2. LEGISLAȚIE RELEVANTĂ
- O.U.G. nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991;
- H.G.R. nr. 1064/2013 privind aprobarea Normelor metodologice pentru aplicarea prevederilor OUG nr. 34/2013;
- Ordinul M.A.P. nr. 407/2013 pentru aprobarea contractelor-cadru de concesiune şi închiriere a suprafețelor de pajişti aflate în domeniul public/privat al comunelor, oraşelor, respectiv al municipiilor;
- Ordinul  M.A.P. nr. 544/2013 privind metodologia de calcul a încărcăturii optime de animale pe pajişte;
- Ordinul comun M.A.A.P. şi M.A.P. nr. 226/235/2003 pentru aprobarea Strategiei privind organizarea activității de îmbunătățire şi exploatare a pajiştilor la nivel național, pe termen mediu şi lung, cu modificările şi completările ulterioare;
- O.U.G. nr. 57/2019 privind Codul administrativ, cu modificările şi completările ulterioare;
- O.G. nr. 42/2004 privind organizarea activității veterinare;
- Hotărârea Guvernului nr. 1.571/2022 privind stabilirea cadrului general de implementare a intervențiilor aferente sectoarelor vegetal și zootehnic din cadrul Planului strategic PAC 2023-2027, finanțate din Fondul european de garantare agricolă și de la bugetul de stat, începând cu anul de cerere 2024;
- Ordinul Ministrului Agriculturii şi Dezvoltării Rurale nr. 125/2024 pentru aprobarea criteriilor de eligibilitate, a documentelor justificative și a condițiilor pentru implementarea intervențiilor aferente sectoarelor vegetal și zootehnic prevăzute la art. 1 alin. (2) lit. c) din Hotărârea Guvernului nr. 1.571/2022 privind stabilirea cadrului general de implementare a intervențiilor aferente sectoarelor vegetal și zootehnic din cadrul Planului strategic PAC 2023-2027, finanțate din Fondul european de garantare agricolă și de la bugetul de stat, începând cu anul de cerere 2024;
- Legea zootehniei nr. 32/2019;
- Amenajamentul pastoral al UAT Vărbilău, aprobat prin Hotărârea Consiliului Local al comunei Vărbilău nr. 5/30.01.2019;
- Hotărârea Consiliului Județean Prahova nr. 351/18.12.2025 privind stabilirea prețurilor medii ale produselor agricole și a prețului mediu al ierbii obținută de pe pajiști, pentru anul fiscal 2026.

3. OBIECTUL ÎNCHIRIERII
Pajiştile libere în anul 2026, ce aparţin domeniului privat al comunei Vărbilău şi urmează a fi închiriate în vederea întreţinerii, amenajării, îmbunătăţirii calităţii şi folosirii acestora pentru creşterea animalelor (bovine, ovine şi caprine), sunt:

	Nr. crt
	Trupul de păşune din care se poate închiria
	Suprafaţa totalǎ de pǎşune (ha)
	Din care, lot disponibil
	Preţ pornire licitaţie lei/ha/an

	1.
	SAT VĂRBILĂU – Izlaz Pietroasa – Eforie
 T3, P 1749, Pt 1750, Pt 1751, Pt 1752, Pt 1753, Pt 1754, Pdt 1755, Pdt 1756, Pdt 1757, Pp 1758, Pp 1759, Pt 1760, P 1755/5, Pp1749/2, F 1749/3
	47,6050 ha
	41,4050 ha
(T3, P 1749 – parțial, Pt 1750, Pt 1751, Pt 1752, Pt 1753, Pt 1754, Pdt 1755, Pdt 1756, Pdt 1757, Pp 1758, Pp 1759 , Pt 1760)
	350

	2.
	SAT VĂRBILĂU – Izlaz Vlădești
T6 Pt 3142, F 3141, F 3121, Pt 3126, Pt 3125, Pt 3124, Pt 3123, Pt 3122, F 3127, Pt 3128
	16,5986 ha
	16,5986 ha
	350

	3.
	SAT VĂRBILĂU – Izlaz Poiana Carpenului
T6 P P3112
	5,5454ha
	5,5454 ha
	350

	
	Total suprafaţă:
	69,7490 ha
	63,5480 ha
	



Închirierea păşunilor se va face în funcţie de cererile depuse, precum şi în funcţie de numărul de animale deţinute, conform amenajamentului pastoral.
Terenurile sunt libere de sarcini.
Capacitatea de păşunat pentru comuna Vărbilău este de minimum 0,3 UVM/ha şi de maxim 1,00 UVM/ha.

TABELUL DE CONVERSIE A ANIMALELOR ÎN UNITATE VITĂ MARE, conform anexei la Ordinul MAP nr. 544/2013 privind metodologia de calcul a încărcăturii optime de animale pe pajişte şi a amenajamentului pastoral este următorul:

	Categoria de animale
	Coeficientul de conversie
	Capete/UVM

	Tauri, vaci și alte bovine de mai mult de 2 ani, ecvidee de mai mult de 6 luni
	1,0
	1,0

	Bovine între sase luni si doi ani
	0,6
	1,6

	Bovine de mai putin de sase luni
	0,4
	2,5

	Ovine
	0,15
	6,6

	Caprine
	0,15
	6,6




Pentru a calcula încărcătura de animale necesară pe hectar se va proceda astfel: se înmulţeşte numărul de animale care păşunează cu coeficientul prezentat în tabelul de mai sus, iar produsul se împarte la numărul de hectare utilizate pentru păşunat.
Crescătorii de animale, persoane fizice sau juridice, membri ai colectivităţii locale sau care au sediul social pe teritoriul comunei Vărbilău, precum și crescătorii de animale, persoane fizice sau juridice care nu sunt membri ai colectivității locale pot depune cererea pentru închiriere păşune, dar încheierea contractului se va face numai dacă sunt îndeplinite condiţiile de calificare în conformitate cu caietul de sarcini şi documentaţia de atribuire, asigurându-se încărcătura de animale/ha (capacitatea de păşunat) şi proporţional cu efectivele de animale deţinute în exploataţie.
Se vor încheia contracte distincte pentru fiecare persoană fizică sau juridică, în limita suprafeţelor ce sunt anunţate că se închiriază.

3.1. INFORMAŢII GENERALE PRIVIND OBIECTUL ÎNCHIRIERII
 UAT Comuna Vărbilău se află situată în centru judeţului Prahova, în zona colinelor subcarpatice. Comuna este compusă din patru sate: Vărbilău, Poiana Vărbilău, Coțofenești și Livadea.

Descrierea şi identificarea bunului care urmează să fie închiriat:
Păşunile aflate în domeniul privat al comunei Vărbilău, conform tabelului de mai sus.

Destinaţia bunurilor ce fac obiectul închirierii:
Până la această dată au fost înregistrate solicitări din partea locuitorilor comunei Vărbilău, precum și din partea cetățenilor care nu sunt locuitori ai comunei, toți fiind crescători de animale, cu privire la închirierea păşunilor de pe raza localităţii.
Îmbunătăţirea nivelului de producţie şi utilizarea păşunilor reprezintă o axă prioritară a autorităţii locale, fiind în corelaţie direct cu cantitatea şi calitatea producţiilor animaliere obţinute, în special din exploatarea speciilor de bovine, ovine şi caprine.

Condiţiile de exploatare a închirierii:
Pentru suprafaţa de păşune care se închiriază, locatarul are obligaţia realizării lucrărilor de exploatare raţională şi întreţinere a acestor păşuni, prin lucrări prevăzute în amenajamentul pastoral aprobat prin H.C.L. Vărbilău nr. 5/30.01.2019.

4. SCOPUL ÎNCHIRIERII
a) menținerea suprafeței de pajişte;
b) realizarea păşunatului rațional pe grupe de animale şi pe tarlale, cu scopul menținerii calității covorului vegetal;
c) creşterea producției de masă verde pe ha pajişte;
d) folosirea şi exploatarea pajiştilor cu respectarea bunelor condiţii agricole şi de mediu;
e) punerea în valoare a pajiştilor şi folosirea eficientă a acestora.
	
	5. DURATA CONTRACTULUI DE ÎNCHIRIERE
Durata contractului de închiriere este de 10 ani. 
	Contractul poate fi prelungit cu acordul părţilor, prin act adiţional, în baza hotărârii Consiliului Local Vărbilău, pe o perioadă cel mult egală cu jumătate din perioada inițială.

	6. CONDIŢII OBLIGATORII PRIVIND EXPLOATAREA PAJIŞTILOR
	Destinaţia: Organizarea păşunatului se va face cu speciile de animale (bovine, ovine, caprine etc.) de către crescătorii de animale, proprietari de animale  înregistrate în RNE, persoane fizice sau juridice, membri ai colectivităţii locale.
	Nerespectarea acestei prevederi dă dreptul locatorului să rezilieze unilateral contractul de închiriere, după un preaviz de 15 zile.
a) Drepturile locatarului: 
- să exploateze în mod direct, pe riscul şi pe răspunderea sa pajiştile care fac obiectul contractului de închiriere. 
b) Drepturile locatorului: 
- să inspecteze, prin împuterniciţii săi, modul cum este folosit şi întreţinut de către locatar terenul închiriat şi să ia măsurile ce se impun în vederea unei bune întreţineri şi folosiri judicioase, potrivit destinaţiei stabilite. Verificarea se va efectua numai cu notificarea prealabilă a locatarului, cu cel puțin două zile înainte de momentul desfăşurării inspecției;
- să predea pajiştea locatarului, indicându-i limitele, precum şi inventarul existent, pe baza de proces-verbal;
- să solicite utilizatorului situaţia lucrărilor realizate, cu valoarea exactă a acestora şi devizul aferent, conform legislaţiei în vigoare;
- să îşi dea acordul de principiu pentru lucrările ce urmează a fi executate de locatar pe pajişte;
- să participe la recepţionarea lucrărilor executate de către locatar pe pajişte si sa confirme prin semnătură executarea acestora.                          
c) Obligaţiile locatarului:
	Locatarul are obligaţia să asigure exploatarea prin păşunat, eficace, în regim de continuitate şi de permanenţă a terenului ce face obiectul închirierii. În acest sop el trebuie să respecte încărcătura de animale/ha, prezentând în acest sens în fiecare an, o Declaraţie pe propria răspundere privind efectivul anual de animale scoase la păşunat, declaraţie ce va fi depusă la registratura Primăriei comunei Vărbilău până cel târziu în data de 01 februarie a anului respectiv. Dacă din datele prezentate în declaraţie reiese că nu este respectată încărcătura minimă de 0,3 UVM/ha până la încărcătura maximă de 1 UVM/ha, pentru lotul respectiv şi dacă nu se respectă termenul limită de depunere a declaraţiei, atunci contractul se reziliază de drept.
	Locatarul este obligat să suporte toate cheltuielile cu privire la îndeplinirea contractului de închiriere, precum şi alte cheltuieli – taxe, impozite, cheltuieli ocazionale de obţinere a unor avize şi acorduri.
	De asemenea, va respecta toate legile în vigoare cu privire la obiectul închirierii şi va ţine cont de Strategia privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung, aprobată prin Ordinul Ministrului Agriculturii, Alimentaţiei şi Pădurilor şi al Ministrului Administraţiei Publice nr. 226/235/2003, Ordinul nr. 541/2009 pentru modificarea şi completarea Strategiei privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung a amenajamentului pastoral al UAT Vărbilău.
	Locatarul va efectua anual lucrări de fertilizare cu îngrăşăminte organice, acestea exercitând un efect ameliorativ asupra însuşirilor fizice ale pajiştii, în conformitate cu prevederile amenajamentului pastoral.
	Odată cu semnarea contractului, locatarul are obligaţia să respecte toate prevederile şi procedurile ce decurg din legislaţia privind protecţia mediului, precum şi cele de prevenire şi stingere a incendiilor.
	Locatarul are obligaţia de a prezenta executivului Primăriei comunei Vărbilău, ȋn termen de maxim 20 de zile de la semnarea contractului, graficul lucrărilor anuale de întreţinere a păşunilor în conformitate cu Amenajamentul pastoral.
 	Totodată, are obligaţia să comunice în scris primăriei, în termen de 5 zile de la vânzarea animalelor sau a unora dintre acestea, în vederea verificării respectării încărcăturii minime de 0,3 UVM/ha în toate zilele perioadei de păşunat. 
	Ȋnainte de ieşirea la păşunat se va face controlul sanitar-veterinar al animalelor prin certificatele eliberate de circumscripţia sanitar-veterinară.
Locatarul are obligaţia să anunţe circumscripţia sanitar-veterinară şi Primăria comunei Vărbilău, în termen de 24 de ore, în cazul îmbolnăvirii animalelor, apariţiei unor boli infecto-contagioase  sau a mortalităţii animalelor.
Locatarului îi este interzisă creşterea la stână sau pe lângă stână a porcilor sau păsărilor, pentru a evita degradarea terenului.
Locatarul este obligat să plătească anual chiria, impozitul şi alte taxe pe terenul care face obiectul contractului de închiriere conform Codului fiscal şi a hotărârii consiliului local privind stabilirea taxelor şi impozitelor locale.
Locatarul nu poate subînchiria sau concesiona, în tot sau în parte, terenul şi lucrările ce fac obiectul contractului de închiriere.
Locatarul este obligat să întrebuinţeze bunul imobil – terenul – potrivit destinaţiei sale – păşune.
Locatarul trebuie să obţină autorizaţiile şi/sau avizele necesare în vederea desfăşurării activităţii pentru care se închiriază terenurile şi să respecte condiţiile impuse prin acordarea avizelor.
Locatorul are dreptul ca prin împuterniciţii săi să controleze modul cum este folosit şi întreţinut de către locatar terenul închiriat şi să ia măsurile ce se impun în vederea unei bune întreţineri şi folosiri judicioase, potrivit destinaţiei stabilite prin documentaţie.
Terenul închiriat va fi folosit în regim de continuitate şi permanenţă pentru scopul în care a fost închiriat, iar eventualele schimbări de destinaţie sunt interzise.
La încetarea contractului de închiriere prin ajungere la termen, locatarul este obligat să restituie locatorului, în deplină proprietate, bunurile de retur şi bunurile de preluare, în mod gratuit şi libere de orice sarcini, fără nici o pretenţie de despăgubire.
Locatarul are obligaţia să respecte şi să ia toate măsurile necesare în vederea respectării legislaţiei de agromediu, ISU, PSI, DSV, etc.
d) Obligaţiile locatorului: 
· să nu îl tulbure pe locatar în exerciţiul drepturilor rezultate din contractul de închiriere; 
· să nu modifice în mod unilateral contractul de închiriere, în afară de cazurile prevăzute expres de lege; 
· să notifice locatarului apariţia oricăror împrejurări de natură să aducă atingere drepturilor locatarului; 
· să constate şi să comunice locatarului orice atenţionare referitoare la nerespectarea clauzelor contractuale.

7. ELEMENTE DE PREŢ
Preţul minim pentru închiriere este:

	Nr. crt
	Trupul de păşune din care se poate închiria
	Suprafaţa totalǎ de pǎşune (ha)
	Din care, lot disponibil
	Preţ pornire licitaţie lei/ha/an

	1.
	SAT VĂRBILĂU – Izlaz Pietroasa – Eforie
 T3, P 1749, Pt 1750, Pt 1751, Pt 1752, Pt 1753, Pt 1754, Pdt 1755, Pdt 1756, Pdt 1757, Pp 1758, Pp 1759, Pt 1760, P 1755/5, Pp1749/2, F 1749/3
	47,6050 ha
	41,4050 ha
(T3, P 1749 – parțial, Pt 1750, Pt 1751, Pt 1752, Pt 1753, Pt 1754, Pdt 1755, Pdt 1756, Pdt 1757, Pp 1758, Pp 1759 , Pt 1760)
	350

	2.
	SAT VĂRBILĂU – Izlaz Vlădești
T6 Pt 3142, F 3141, F 3121, Pt 3126, Pt 3125, Pt 3124, Pt 3123, Pt 3122, F 3127, Pt 3128
	16,5986 ha
	16,5986 ha
	350

	3.
	SAT VĂRBILĂU – Izlaz Poiana Carpenului
T6 P P3112
	5,5454ha
	5,5454 ha
	350

	
	Total suprafaţă:
	69,7490 ha
	63,5480 ha
	



Chiria se va indexa în funcţie de indicele de inflaţie aferent anului fiscal respectiv.
Chiria anuală se va achita în lei, putând fi achitată de către locatar în două tranşe: 30% până la data de 30 iunie şi 70% până la data de 31 august a fiecărui an. Întârzierea la plata chiriei se penalizează cu 1% din cuantumul chiriei datorate pentru fiecare lună sau fracţiune de lună.
 	Dacă întârzierea depăşeşte 90 zile, contractul se va rezilia de drept, fără notificare prealabilă, din simplul fapt al neexecutării obligaţiei rezultând punerea în întârziere a debitorului, locatorul având dreptul să încaseze garanţia de exploatare ȋn bune condiţii a pajiştilor.
Chiria obţinută din închiriere va reprezenta venit la bugetul local.

8. GARANŢII
La data semnării contractului, locatarul va constitui garanţie de exploatare ȋn bune condiţii a pajiştilor, ȋn cuantum de 30% din valoarea chiriei anuale. Neplata chiriei sau executarea cu ȋntârziere a acestei obligaţii conduce la reţinerea sumelor datorate, inclusiv a penalităţilor, din garanţia depusă de locatar la semnarea contractului de ȋnchiriere.

9. REGIMUL BUNURILOR UTILIZATE DE LOCATAR ȊN DERULAREA ȊNCHIRIERII
Categoriile de bunuri ce vor fi utilizate de locatar ȋn derularea ȋnchirierii sunt:
a) Bunuri de retur – sunt bunurile care revin pe deplin drept, gratuit şi libere de orice sarcini locatorului, la ȋncetarea contractului de ȋnchiriere. Sunt bunuri de retur, bunurile care fac obiectul ȋnchirierii-păşunea;
b) Bunuri de preluare – sunt bunurile care la expirarea contractului revin locatorului – construcţiile, dacă este cazul;
c) Bunuri proprii – sunt bunurile care la ȋncetarea contractului de ȋnchiriere, rămân ȋn proprietatea locatarului. Sunt bunuri proprii bunurile care au aparţinut locatarului şi au fost utilizate de către acesta pe toată durata ȋnchirierii-utilaje, unelte, etc.

10. OBLIGAŢIILE PRIVIND PROTECŢIA MEDIULUI ŞI A PERSOANELOR
10.1 Pe durata executării contractului se vor lua măsuri pentru protejarea calităţii aerului, apei şi solului, conform legislaţiei în vigoare. Locatarul va răspunde de îndeplinirea tuturor responsabilităţilor de mediu, pe toată durata contractului de închiriere.
10.2 Dejecţiile de la animale vor fi folosite în amestec cu apă, pentru fertilizarea zonei de păşunat.
10.3 Se va asigura protecţia persoanelor care circulă în zonele închiriate, împotriva atacului animalelor din ferme.

11. ÎNCETAREA CONTRACTULUI
Închirierea poate înceta ȋn următoarele situaţii: 
a) în cazul imposibilităţii obiective a locatarului de a-l exploata prin neasigurarea încărcăturii minime de animale; 
	b) păşunatul altor animale decât cele înregistrate în RNE; 
	c) la expirarea duratei stabilite în contractul de închiriere; 
	d) în cazul în care interesul naţional sau local o impune, prin denunţarea unilaterală de către locator în baza documentelor oficiale, cu plata unei despăgubiri juste şi prealabile în sarcina acestuia, în caz de dezacord fiind competentă instanţa de judecată; 
	e) în cazul nerespectării obligaţiilor contractuale de către locatar, prin reziliere de către locator, cu plata unei despăgubiri în sarcina locatarului; 
	f) în cazul nerespectării obligaţiilor contractuale de către locator, prin reziliere de către locatar, cu plata unei despăgubiri în sarcina locatorului; 
	g) în cazul imposibilităţii obiective a locatarului de a-l exploata, prin renunţare, fără plata unei despăgubiri; 
	h) neplata la termenele stabilite prin contract a chiriei şi a penalităţilor datorate; 
	i) în cazul vânzării animalelor de către locatar; 
	j) schimbarea destinaţiei terenului, folosirea pajiştii în alte scopuri decât cel pentru care a fost închiriat terenul; 
	k) în cazul în care se constată faptul că pajiştea închiriată nu este folosită;
	l) moştenitorii locatarului pot denunţa contractul ȋn termen de 60 de zile de la data la care au luat la cunoştinţă de moartea locatarului şi existenţei locaţiunii, potrivit art. 1820 alin (2) din Codul Civil.

12. CONTROLUL
Controlul general al respectării de către chiriaş al caietului de sarcini şi a obligaţiilor asumate prin contractul de închiriere se efectuează de către părţi şi de către organele abilitate de lege.

13. SOLUŢIONAREA LITIGIILOR
Litigiile de orice fel apărute între părţile contractante în cursul derulării contractului sunt de competenţa instanţelor judecătoreşti din circumscripţia sediului locatorului, dacă nu pot fi rezolvate pe cale amiabilă între părţi cu notificare prealabilă.

14. DISPOZIŢII FINALE
Drepturile şi îndatoririle părţilor se stabilesc prin contractul de închiriere.

Întocmit,
Costache Mirela
2

